Diari Oficial de la Generalitat Valenciana


Sumari del DOGV 8167, del 10-11-2017 (2017/9073)

Notificació de la sentència dictada en el judici verbal número 1144/2016.
-------------------------------------------------------------------------

### Dades del document

Número de DOGV
:   8167

Data del DOGV
:   10-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9073


Organisme emissor
:   Jutjat de Primera Instància Número 2 d'Alacant

Tipus de document
:   Edicte

Notificació de la sentència dictada en el judici verbal número 1144/2016. [2017/9073]  
En aquest procediment de judici verbal número 1144/2016 seguit a instàncies de Gas Natural Servicios SDG, SA, contra Joaquina Arcis Figueroa s'ha dictat la sentència, que literalment diu el següent:  
  
«Sentència número 189/2016  
Alacant, 28 de novembre de 2016.  
Isabel Mingot Santapau, jutgessa del Jutjat de Primera Instància número 3 d'Alacant, he vist aquestes actuacions de judici verbal per a resolució del contracte de subministrament elèctric, autorització d'entrada domiciliària per a la desconnexió del subministrament i sobre reclamació d'una quantitat, registrades amb el número 1144/2016, seguides a instàncies de Gas Natural Servicios SDG, SA, representada per la procuradora senyora Medina Cuadros i assistida de la lletrada senyora Altabert Pastor contra Joaquina Arcis Figueroa, declarada en rebel·lia.  
  
Dispositiva  
Estime la demanda interposada per la procuradora senyora Medina Cuadros, en nom i representació de Gas Natural Servicios SDG, SA, contra Joaquina Arcis Figueroa declarada en rebel·lia, s'acorda la resolució del contracte de subministrament de gas subscrit entre les parts, compte de contracte número 89461528, s'obliga la demandada a facilitar l'entrada en el domicili siti a Alacant, avinguda Pintor Gastón, Castelló, número 2, portal 5, pis 3, porta B, on es presta el subministrament de gas i permetre que es desmunte el comptador clausurant la instal·lació receptora, amb l'advertència que si s'oposa es realitzarà mitjançant la comissió judicial; la suspensió definitiva del subministrament, amb autorització d'entrada en l'habitatge subministrat de la comissió judicial junt amb els empleats necessaris de Gas Natural perquè realitzen la presa de lectura del comptador de gas instal·lat en l'interior de l'habitatge i procedisca a la suspensió del subministrament mitjançant la desconnexió i retirada del comptador; es condemna Joaquina Arcis Figueroa a pagar a l'actora la quantitat de 1.783,16 euros per les factures meritades fins a l'última lectura facturada en data 25 de març de 2016, més la quantitat que es determine en execució de sentència resultant de la facturació compresa entre l'última lectura facturada i la que resulte en el moment de la desconnexió, d'acord amb el preu de les tarifes fixes, lloguer de comptador i imposts establits en el dit moment, més els interessos corresponents, més els interessos legals.  
Faig condemna expressa a costes a la part demandada.  
Notifiqueu aquesta resolució a les parts i feu-los saber que no és ferma i que en contra es pot interposar un recurs d'apel·lació en aquest jutjat en el termini de 20 dies des de la notificació, que serà resolt per l'Audiència Provincial d'Alacant.  
Incloeu aquesta sentència en el llibre de sentències i poseu-ne una certificació en les actuacions.  
Així, aquesta és la meua sentència que pronuncie, mane i firme.»  
  
I atés que la demandada, Joaquina Arcis Figueroa, es troba en parador ignorat, expedisc aquest edicte perquè li valga de notificació de forma deguda.  
  
Alacant, 26 de setembre de 2017.- El lletrat de l'Administració de justícia: Joaquín Cara del Roser.